ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033469
ขอให้แก้ไขปัญหาบุคคลเร่ร่อนนั่งขอทานบนบาทวิถี บริเวณหน้าอาคารลิเบอร์ตี้ ถนนสีลม แขวงสีลม เขตบางรัก กรุงเทพมหานคร จุดสังเกตบริเวณแยกคอนแวนต์ และนั่งขอทานอยู่ห่างจากเกาะกลางถนนประมาณ 5-10 เมตร เนื่องจากผู้ร้องพบเห็นบุคคลเร่ร่อนจำนวน 2 คน บุคคลที่ 1 เพศหญิง  (ไม่ทราบชื่อ-นามสกุล) อายุประมาณ 50-60 ปี สูงประมาณ 160 เซนติเมตร รูปร่างท้วม สีผิวคล้ำ และบุคคลที่ 2 เพศชาย  (ไม่ทราบชื่อ-นามสกุล) อายุประมาณ 80 ปี สูงประมาณ 170 เซนติเมตร รูปร่างผอม สีผิวขาว นั่งรถวีลแชร์น่าจะเป็นโรคอัมพฤกษ์และขาขวาบวม โดยบุคคลที่ 1 ได้ทำการเข็นรถวีลแชร์ให้กับบุคคลที่ 2 เพื่อทำการขอเงินบริจาค ซึ่งผู้ร้องแจ้งว่าเป็นการกระทำที่ผิดกฎหมายและละเมิดสิทธิของผู้สูงอายุและคนป่วย(ตามผู้ร้องแจ้ง) และพึ่งเคยเห็นบุคคลเร่ร่อนมาขอทานบริเวณดังกล่าว เบื้องต้นเคยแจ้งเรื่องไปยังสำนักงานเขตบางรัก และกระทรวงการพัฒนาสังคมและความมั่นคงของมนุษย์ ซึ่งมีการสอบถามข้อมูลโดยรายละเอียดจากทางผู้ร้องไปและมีการจดบันทึกไว้แต่ยังไม่มีการดำเนินการแต่อย่างใด จึงประสงค์ให้หน่วยงานที่เกี่ยวข้องดำเนินการเข้ามาแก้ไขปัญหาบุคคลเร่ร่อนดังกล่าวและช่วยนำตัวไปรักษาพยาบาลต่อไป(ผู้ร้องยินดีให้เปิดเผยข้อมูลเกี่ยวกับชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata